
	1. Definisanje problema

· Koje probleme treba da riješi predloženi akt?
· Koji su uzroci problema?
· Koje su posljedice problema?
· Koji su subjekti oštećeni, na koji način i u kojoj mjeri?
· Kako bi problem evoluirao bez promjene propisa (“status quo” opcija)?

	Koje probleme treba da riješi predloženi akt?

Predloženim izmjenama Zakona o carinskoj službi potrebno je dodatno unaprijediti procesni pravni okvir za postupanje carinskog organa u oblasti kontrole fizičkog prenosa sredstava plaćanja, u skladu sa obavezama i standardima koji proizlaze iz procesa usklađivanja nacionalnog zakonodavstva sa pravnom tekovinom Evropske unije u oblasti sprječavanja pranja novca i finansiranja terorizma.

Materijalnopravni okvir u ovoj oblasti već je prepoznat u Zakonu o sprječavanju pranja novca i finansiranja terorizma, dok će se istovremeno odgovarajuće materijalnopravne odredbe dodatno urediti izmjenama Zakona o tekućim i kapitalnim poslovima sa inostranstvom.

Međutim, za potpuno i efikasno sprovođenje navedenih obaveza potrebno je istovremeno urediti procesne mehanizme postupanja carinskog organa, odnosno jasno propisati ovlašćenje carinskog službenika za privremeno zadržavanje fizički prenosivih sredstava plaćanja, slučajeve u kojima se takvo zadržavanje može izvršiti, obavezu izdavanja potvrde, kao i rokove i uslove za trajanje i eventualno produženje zadržavanja.

Potreba za ovakvim procesnim uređenjem proizlazi i iz standarda utvrđenih Uredbom (EU) 2018/1672, kojom su, pored obaveze prijavljivanja odnosno otkrivanja gotovine, posebno uređena ovlašćenja nadležnih organa i mogućnost privremenog zadržavanja gotovine u slučajevima neispunjavanja tih obaveza.

Dakle, predmetna izmjena Zakona o carinskoj službi predstavlja nastavak i procesno zaokruživanje normativnog uređenja ove oblasti, kojim se obezbjeđuje da materijalnopravne obaveze utvrđene drugim propisima budu praćene odgovarajućim ovlašćenjima i procedurama za njihovo efikasno sprovođenje.

Koji su uzroci problema?
Potreba za izmjenom Zakona o carinskoj službi proizlazi iz potrebe da se postojeći materijalnopravni okvir u oblasti kontrole prenosa fizički prenosivih sredstava plaćanja adekvatno podrži odgovarajućim procesnim ovlašćenjima carinskog organa.

U procesu daljeg usklađivanja nacionalnog zakonodavstva sa pravnom tekovinom Evropske unije identifikovana je potreba da se, pored materijalnih obaveza koje su već prepoznate Zakonom o sprječavanju pranja novca i finansiranja terorizma i koje se dodatno uređuju izmjenama Zakona o tekućim i kapitalnim poslovima sa inostranstvom, preciznije uredi i način postupanja carinskog organa u kontroli izvršavanja tih obaveza.

Posebno je potrebno urediti postupanje u situacijama kada lice ne izvrši obavezu prijavljivanja, kada prijava sadrži netačne ili nepotpune podatke, kao i kada se fizički prenosiva sredstva plaćanja prenose bez pratioca putem poštanskih ili kargo pošiljki.

Na ovaj način obezbjeđuje se normativna povezanost materijalnih obaveza i procesnih ovlašćenja nadležnog organa, što je od značaja za efikasno sprovođenje sistema kontrole prekograničnog prenosa sredstava plaćanja.

Koje su posljedice problema?

Ukoliko se procesni aspekt postupanja carinskog organa ne uredi na odgovarajući način, materijalne obaveze utvrđene relevantnim propisima ne bi bile praćene dovoljno preciznim zakonskim mehanizmima za njihovo sprovođenje.

To bi moglo otežati efikasno i ujednačeno postupanje carinskih službenika u situacijama kada nije izvršena obaveza prijavljivanja ili kada postoje netačni ili nepotpuni podaci, kao i u slučajevima prenosa sredstava bez pratioca.

Istovremeno, postojala bi potreba za primjenom opštijih ovlašćenja sadržanih u postojećem članu 44 Zakona o carinskoj službi, umjesto preciznog procesnog okvira koji jasno određuje uslove, način i rokove postupanja.

Dodatnim normativnim uređenjem omogućava se da se materijalnopravna obaveza i procesno ovlašćenje nadležnog organa međusobno usklade i čine funkcionalnu cjelinu, čime se doprinosi pravnoj sigurnosti, efikasnosti carinske kontrole i ostvarivanju ciljeva sistema sprječavanja pranja novca i finansiranja terorizma.

Koji su subjekti oštećeni, na koji način i u kojoj mjeri?

Obzirom na prirodu predložene izmjene, ne radi se o problemu koji neposredno proizvodi štetu određenoj kategoriji subjekata, već o potrebi za daljim unapređenjem i procesnim zaokruživanjem postojećeg normativnog okvira.

Potreba za preciznijim uređenjem prvenstveno se odnosi na carinski organ, odnosno ovlašćene carinske službenike, kojima je potrebno obezbijediti jasan zakonski osnov i postupak za sprovođenje kontrole izvršavanja obaveze prijavljivanja fizički prenosivih sredstava plaćanja.

Istovremeno, jasnije procesno uređenje je u interesu fizičkih lica – rezidenata i nerezidenata, jer omogućava veću pravnu sigurnost i predvidljivost postupanja carinskog organa.

U širem smislu, unapređenje ovog okvira od značaja je za cjelokupan sistem sprječavanja pranja novca i finansiranja terorizma, jer omogućava efikasnije sprovođenje materijalnih obaveza kroz jasno definisana procesna ovlašćenja nadležnog organa.

Kako bi problem evoluirao bez promjene propisa („status quo“ opcija)?

U slučaju zadržavanja postojećeg zakonskog rješenja, materijalnopravne obaveze u oblasti kontrole prenosa fizički prenosivih sredstava plaćanja bile bi uređene kroz relevantne materijalne propise, ali bi ostala potreba za dodatnim procesnim preciziranjem ovlašćenja i postupanja carinskog organa.

Takvo stanje ne bi u dovoljnoj mjeri pratilo dalje unapređenje materijalnopravnog okvira kroz izmjene Zakona o sprječavanju pranja novca i finansiranja terorizma i Zakona o tekućim i kapitalnim poslovima sa inostranstvom.

Istovremeno, ne bi se u potpunosti iskoristila mogućnost da se u Zakonu o carinskoj službi jasno i sistemski urede procesni mehanizmi potrebni za sprovođenje ovih obaveza, uključujući privremeno zadržavanje fizički prenosivih sredstava plaćanja i rokove za takvo postupanje.

Zbog toga status quo opcija ne bi predstavljala adekvatan odgovor na potrebu za procesnim zaokruživanjem materijalnopravnog okvira, niti bi u potpunosti omogućila ostvarivanje ciljeva utvrđenih Akcionim planom za unapređenje djelotvornosti sistema sprječavanja pranja novca i finansiranja terorizma i tehničke usklađenosti za period 2024–2025.

	2. Ciljevi

· Koji ciljevi se postižu predloženim propisom?

· Navesti usklađenost ovih ciljeva sa postojećim strategijama ili programima Vlade, ako je primjenljivo.

	Koji ciljevi se postižu predloženim propisom?

Predloženim izmjenama Zakona o carinskoj službi ostvaruju se sljedeći ciljevi:
· Dalje usklađivanje nacionalnog zakonodavstva sa standardima Evropske unije, posebno sa zahtjevima Uredbe (EU) 2018/1672 u dijelu koji se odnosi na ovlašćenja nadležnih organa i kontrolu gotovine. Uredba izričito predviđa ovlašćenja nadležnih organa za kontrolu lica, prtljaga, prevoznih sredstava i nepratene gotovine, uz uslove utvrđene nacionalnim pravom.
· Unapređenje procesnog pravnog okvira za kontrolu fizički prenosivih sredstava plaćanja, kroz jasno propisivanje ovlašćenja carinskog organa za postupanje u slučajevima neispunjavanja obaveze prijavljivanja, odnosno kada prijava sadrži netačne ili nepotpune podatke.

· Obezbjeđivanje efikasnog sprovođenja materijalnopravnih obaveza utvrđenih propisima kojima se uređuje sprječavanje pranja novca i finansiranja terorizma i tekući i kapitalni poslovi sa inostranstvom, kroz odgovarajuće procesne mehanizme postupanja carinskog organa.

· Preciziranje postupanja sa fizički prenosivim sredstvima plaćanja koja se prenose bez pratioca, naročito putem poštanskih i kargo pošiljki, čime se omogućava adekvatna kontrola i u ovim slučajevima.

· Uređivanje instituta privremenog zadržavanja fizički prenosivih sredstava plaćanja, uključujući obavezu izdavanja potvrde, trajanje zadržavanja i mogućnost njegovog produženja kada je to neophodno i proporcionalno.

· Unapređenje pravne sigurnosti i predvidljivosti postupanja, kako za carinski organ i ovlašćene carinske službenike, tako i za rezidente, nerezidente i druge subjekte na koje se odnose pravila o kontroli prenosa fizički prenosivih sredstava plaćanja.
Usklađenost ciljeva sa postojećim strategijama ili programima Vlade

Predloženi ciljevi su neposredno povezani sa Akcionim planom za unapređenje djelotvornosti sistema sprječavanja pranja novca i finansiranja terorizma i tehničke usklađenosti za period 2024–2025. godine, koji je Vlada Crne Gore usvojila radi otklanjanja nedostataka identifikovanih u okviru petog kruga MONEYVAL evaluacije i postizanja većeg stepena usklađenosti sa međunarodnim standardima. Akcioni plan obuhvata mjere za unapređenje tehničke usklađenosti nacionalnog zakonodavnog okvira, kao i mjere usmjerene na unapređenje djelotvornosti sistema.

Predložene izmjene Zakona o carinskoj službi predstavljaju jednu od aktivnosti usmjerenih na ostvarivanje navedenih ciljeva, posebno u dijelu unapređenja kontrole prekograničnog prenosa fizički prenosivih sredstava plaćanja i jačanja kapaciteta nadležnih organa za sprovođenje relevantnih mjera.

Ciljevi su takođe usklađeni sa principima i zahtjevima Uredbe (EU) 2018/1672, čija je svrha uspostavljanje sistema kontrole gotovine koja ulazi u Uniju ili izlazi iz nje, kao dopune pravnom okviru za sprječavanje pranja novca i finansiranja terorizma. Uredba posebno predviđa kontrole zasnovane na analizi rizika i ovlašćenja nadležnih organa za provjeru ispunjenosti obaveze prijavljivanja odnosno otkrivanja gotovine.

	3. Opcije

· Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa).

· Obrazložiti preferiranu opciju?

	Koje su moguće opcije za ispunjavanje ciljeva i rješavanje problema?

Za ostvarivanje definisanih ciljeva razmotrene su sljedeće opcije:

Opcija 1 – Status quo, odnosno zadržavanje postojećeg pravnog rješenja

Prema ovoj opciji ne bi se mijenjao član 44 Zakona o carinskoj službi, već bi se nastavilo sa primjenom postojećeg zakonskog okvira. Ova opcija ne zahtijeva dodatne normativne aktivnosti niti dodatne resurse za izmjenu propisa, ali ne omogućava potpuno procesno zaokruživanje materijalnopravnih obaveza koje se uređuju relevantnim propisima u oblasti sprječavanja pranja novca i finansiranja terorizma i tekućih i kapitalnih poslova sa inostranstvom.

Takođe, ovom opcijom ne bi se na dovoljno precizan način uredili slučajevi, uslovi i rokovi za privremeno zadržavanje fizički prenosivih sredstava plaćanja, uključujući slučajeve neprijavljivanja, netačne ili nepotpune prijave i prenosa sredstava bez pratioca.

Opcija 2 – Neregulatorna opcija

Neregulatorna opcija podrazumijevala bi unapređenje postupanja kroz interne procedure, uputstva, obuke carinskih službenika i druge administrativne mjere, bez izmjene Zakona o carinskoj službi. Ova opcija može doprinijeti ujednačavanju praktičnog postupanja carinskih službenika, ali ne može obezbijediti odgovarajući pravni osnov za uređivanje pitanja koja po svojoj prirodi zahtijevaju zakonsko uređenje, posebno kada je riječ o ovlašćenju za privremeno zadržavanje fizički prenosivih sredstava plaćanja i ograničenju trajanja takve mjere.

Stoga se neregulatorna opcija može koristiti kao dopunska mjera, ali ne može predstavljati samostalno rješenje za ostvarivanje postavljenih ciljeva.

Opcija 3 – Izmjena i dopuna Zakona o carinskoj službi

Ova opcija podrazumijeva izmjenu člana 44 Zakona o carinskoj službi kojom bi se precizno uredio procesni okvir postupanja carinskog organa u kontroli fizički prenosivih sredstava plaćanja. Predloženim rješenjem propisuju se slučajevi u kojima carinski službenik može privremeno zadržati sredstva, uključujući neizvršavanje obaveze prijavljivanja i podnošenje netačnih ili nepotpunih podataka, kao i postupanje sa sredstvima koja se prenose bez pratioca putem poštanskih ili kargo pošiljki.

Istovremeno se uređuju obaveza izdavanja potvrde, rok privremenog zadržavanja od najviše 30 dana, mogućnost produženja do najviše 90 dana nakon procjene neophodnosti i proporcionalnosti, kao i obaveza vraćanja sredstava kada prestanu razlozi za njihovo zadržavanje.

Ovakvo rješenje odgovara procesnoj ulozi Zakona o carinskoj službi i omogućava da se materijalnopravne obaveze utvrđene drugim propisima efikasno sprovedu kroz jasno definisana ovlašćenja i postupanje carinskog organa.

Obrazloženje preferirane opcije

Preferirana opcija je Opcija 3 – izmjena i dopuna Zakona o carinskoj službi.

Ova opcija je preferirana jer jedina omogućava da se na sistemski i pravno utemeljen način obezbijedi procesno sprovođenje materijalnopravnih obaveza koje se uređuju relevantnim propisima u oblasti kontrole prenosa fizički prenosivih sredstava plaćanja.

Naime, nije cilj predmetne izmjene da se Zakonom o carinskoj službi ponovo uređuje materijalnopravna obaveza prijavljivanja, već da se utvrde jasna ovlašćenja i postupanje carinskog organa u slučaju kada ta obaveza nije ispunjena ili kada postoje okolnosti koje zahtijevaju privremeno zadržavanje sredstava.

Na ovaj način obezbjeđuje se međusobna usklađenost i funkcionalna povezanost:

· materijalnopravnih obaveza utvrđenih Zakonom o sprječavanju pranja novca i finansiranja terorizma;

· odgovarajućih materijalnih pravila koja će biti dodatno uređena Zakonom o tekućim i kapitalnim poslovima sa inostranstvom; i

· procesnih ovlašćenja i postupanja carinskog organa koja se uređuju Zakonom o carinskoj službi.

Preferirana opcija je ujedno u skladu sa zahtjevima Uredbe (EU) 2018/1672, koja predviđa mogućnost privremenog zadržavanja gotovine od strane nadležnih organa u slučaju neispunjavanja obaveze prijavljivanja ili otkrivanja, uz jasno ograničenje trajanja takve mjere i mogućnost produženja nakon procjene neophodnosti i proporcionalnosti.

Dodatno, izbor ove opcije doprinosi realizaciji mjera utvrđenih Akcionim planom za unapređenje djelotvornosti sistema sprječavanja pranja novca i finansiranja terorizma i tehničke usklađenosti za period 2024–2025. godine, koji je usmjeren na otklanjanje nedostataka identifikovanih u okviru petog kruga evaluacije crnogorskog sistema SPNFT i unapređenje usklađenosti sa međunarodnim standardima.



	4. Analiza uticaja

· Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne.

· Koje troškove će primjena propisa izazvati građanima i privredi (naročito malim i srednjim preduzećima)

· Da li pozitivne posljedice donošenja propisa opravdavaju troškove koje će on stvoriti,

· Da li se propisom podržava stvaranje novih privrednih subjekata na tržištu i tržišna konkurencija;

· Uključiti procjenu administrativnih opterećenja i biznis barijera.



	Na koga će i kako će najvjerovatnije uticati rješenja u propisu – pozitivni i negativni, direktni i indirektni uticaji

Predložena rješenja će neposredno uticati na carinski organ i ovlašćene carinske službenike, kojima se preciziraju ovlašćenja i način postupanja u kontroli fizički prenosivih sredstava plaćanja. Uređivanjem mogućnosti privremenog zadržavanja sredstava, obaveze izdavanja potvrde, kao i rokova i uslova za trajanje i produženje zadržavanja, unapređuje se pravna sigurnost i ujednačava postupanje nadležnog organa.

Pozitivan direktni uticaj očekuje se kroz:

· jasnije definisanje procesnih ovlašćenja carinskih službenika;

· ujednačenije i predvidljivije postupanje u slučajevima kada nije izvršena obaveza prijavljivanja ili kada prijava sadrži netačne ili nepotpune podatke;

· jasno uređenje postupanja u slučajevima prenosa fizički prenosivih sredstava plaćanja bez pratioca putem poštanskih i kargo pošiljki;

· jasno utvrđivanje rokova za privremeno zadržavanje i uslova za njegovo eventualno produženje;

· unapređenje pravne sigurnosti lica na koja se primjenjuju pravila o kontroli prenosa fizički prenosivih sredstava plaćanja.

Pozitivni indirektni uticaji ogledaju se u jačanju sistema kontrole prekograničnog prenosa sredstava plaćanja, unapređenju sistema sprječavanja pranja novca i finansiranja terorizma, kao i povećanju nivoa usklađenosti nacionalnog zakonodavstva sa pravnom tekovinom Evropske unije.

Za građane, odnosno rezidente i nerezidente, predložena rješenja ne predstavljaju uvođenje nove materijalnopravne obaveze, već obezbjeđuju jasniji procesni okvir za sprovođenje obaveza koje su već prepoznate relevantnim propisima. Negativan direktni uticaj može se javiti u slučajevima kada se, zbog neispunjavanja obaveze prijavljivanja ili postojanja netačnih odnosno nepotpunih podataka, izvrši privremeno zadržavanje fizički prenosivih sredstava plaćanja. Takva posljedica je vremenski ograničena i predstavlja procesnu mjeru usmjerenu na provjeru ispunjenosti zakonskih obaveza.

Za privredu, uključujući mala i srednja preduzeća, očekuje se ograničen direktni uticaj. Troškovi i administrativno opterećenje mogu nastati prvenstveno u slučajevima kada privredni subjekti učestvuju u prenosu fizički prenosivih sredstava plaćanja bez pratioca putem poštanskih ili kargo pošiljki, odnosno kada je potrebno obezbijediti podatke potrebne za sprovođenje propisanog postupka. Međutim, predložena izmjena ne uvodi novi materijalni režim poslovanja, već precizira način postupanja nadležnog organa.

Troškovi koje će primjena propisa izazvati građanima i privredi

Primjena predloženog propisa neće, prema očekivanjima, izazvati značajne dodatne finansijske troškove građanima i privredi, uključujući mala i srednja preduzeća.

Eventualni troškovi mogu biti povezani sa vremenom potrebnim za saradnju sa carinskim organom, dostavljanje podataka ili dokumentacije i drugim radnjama koje mogu nastati u konkretnom postupku kontrole. Ovi troškovi će se prvenstveno odnositi na slučajeve u kojima postoje okolnosti koje zahtijevaju dodatnu provjeru, naročito kada obaveza prijavljivanja nije ispunjena ili kada su dostavljeni netačni ili nepotpuni podaci.

Da li pozitivne posljedice donošenja propisa opravdavaju troškove koje će on stvoriti

Pozitivne posljedice donošenja propisa opravdavaju očekivane troškove njegove primjene.

Predložena rješenja omogućavaju jasnije i pravno sigurnije postupanje carinskog organa, uz istovremeno unapređenje zaštite prava lica čija se sredstva privremeno zadržavaju, jer se propisuju jasni uslovi, rokovi i procedura za takvo postupanje.

Koristi od unapređenja kontrole fizički prenosivih sredstava plaćanja ogledaju se i u jačanju mehanizama za otkrivanje i sprečavanje nezakonitih finansijskih tokova, unapređenju sistema sprječavanja pranja novca i finansiranja terorizma i ispunjavanju obaveza koje proizlaze iz procesa usklađivanja sa pravnom tekovinom Evropske unije.
Da li se propisom podržava stvaranje novih privrednih subjekata na tržištu i tržišna konkurencija

Predloženi propis nema direktan uticaj na stvaranje novih privrednih subjekata, ulazak novih učesnika na tržište ili intenzitet tržišne konkurencije, jer se njime ne uređuju uslovi za osnivanje, registraciju ili poslovanje privrednih subjekata, niti se uvode posebni uslovi koji bi pojedinim kategorijama privrednih subjekata davali povlašćen položaj.

Procjena administrativnih opterećenja i biznis barijera

Predloženim izmjenama očekuje se ograničeno povećanje administrativnog opterećenja, prvenstveno u pojedinačnim slučajevima kada je potrebno sprovesti kontrolu i privremeno zadržati fizički prenosiva sredstva plaćanja radi provjere ispunjenosti zakonskih obaveza.

Za carinski organ, predložena rješenja podrazumijevaju potrebu za evidentiranjem privremenog zadržavanja, izdavanjem potvrde i praćenjem rokova za trajanje i eventualno produženje mjere. Međutim, navedene aktivnosti predstavljaju dio postupanja nadležnog organa u okviru njegovih zakonskih nadležnosti i ne očekuje se da zahtijevaju značajne dodatne administrativne kapacitete.

Za građane i privredu administrativno opterećenje biće ograničeno na postupke koji proizlaze iz konkretnih okolnosti kontrole. Ne uvode se nove opšte procedure, registracije, licence, dozvole, izvještaji ili naknade koje bi predstavljale dodatne biznis barijere.

Ukupno posmatrano, predložene izmjene imaju pretežno pozitivan uticaj na javni sektor i sistem pravne sigurnosti, ograničen i situacioni uticaj na građane i privredu, uz neutralan uticaj na tržišnu konkurenciju i bez stvaranja značajnih novih biznis barijera.


	5. Procjena fiskalnog uticaja

· Da li je potrebno obezbjeđenje finansijskih sredstava iz budžeta Crne Gore za implementaciju propisa i u kom iznosu?;

· Da li je obezbjeđenje finansijskih sredstava jednokratno, ili tokom određenog vremenskog perioda?  Obrazložiti;

· Da li implementacijom propisa proizilaze međunarodne finansijske obaveze? Obrazložiti;

· Da li su neophodna finansijska sredstva obezbijeđena u budžetu za tekuću fiskalnu godinu, odnosno da li su planirana u budžetu za narednu fiskalnu godinu?;

· Da li je usvajanjem propisa predviđeno donošenje podzakonskih akata iz kojih će proisteći finansijske obaveze?;

· Da li će se implementacijom propisa ostvariti prihod za budžet Crne Gore?;

· Obrazložiti metodologiju koja je korišćena prilikom obračuna finansijskih izdataka/prihoda;

· Da li su postojali problemi u preciznom obračunu finansijskih izdataka/prihoda? Obrazložiti;

· Da li su postojale sugestije Ministarstva finansija na nacrt/predlog propisa?;

· Da li su dobijene primjedbe implementirane u tekst propisa? Obrazložiti.

	Da li je potrebno obezbjeđenje finansijskih sredstava iz Budžeta Crne Gore za implementaciju propisa i u kom iznosu?

Za implementaciju predloženih izmjena Zakona o carinskoj službi nije potrebno obezbjeđivanje značajnih dodatnih finansijskih sredstava iz Budžeta Crne Gore.

Navedene aktivnosti predstavljaju dio poslova iz djelokruga carinskog organa i očekuje se da će se realizovati korišćenjem postojećih administrativnih, kadrovskih i tehničkih kapaciteta. Zbog toga se ne očekuju značajni dodatni rashodi na teret Budžeta Crne Gore.

Da li je obezbjeđenje finansijskih sredstava jednokratno ili tokom određenog vremenskog perioda? Obrazložiti.

Obzirom na to da se ne očekuje potreba za značajnim dodatnim finansijskim sredstvima za implementaciju predloženih izmjena, nije predviđeno posebno jednokratno niti periodično izdvajanje sredstava iz Budžeta Crne Gore.

Troškovi eventualnog sprovođenja aktivnosti koje proizlaze iz primjene propisa, uključujući administrativno postupanje, evidentiranje i praćenje privremenog zadržavanja sredstava, očekuje se da budu pokriveni u okviru redovnog finansiranja rada carinskog organa.

Da li implementacijom propisa proizilaze međunarodne finansijske obaveze? Obrazložiti.

Implementacijom predloženih izmjena ne proizilaze nove direktne međunarodne finansijske obaveze za Crnu Goru.

Da li su neophodna finansijska sredstva obezbijeđena u Budžetu za tekuću fiskalnu godinu, odnosno da li su planirana u Budžetu za narednu fiskalnu godinu?

Za sprovođenje predloženih izmjena ne očekuje se potreba za obezbjeđivanjem posebnih dodatnih finansijskih sredstava, već se primjena propisa planira u okviru postojećih finansijskih i institucionalnih kapaciteta nadležnog organa.

Da li je usvajanjem propisa predviđeno donošenje podzakonskih akata iz kojih će proisteći finansijske obaveze?

Predloženim izmjenama predviđeno je donošenje podzakonskih akata ali iz kojih neće proisteći nove finansijske obaveze za Budžet Crne Gore.
Da li će se implementacijom propisa ostvariti prihod za Budžet Crne Gore?

Ne očekuje se ostvarivanje direktnog prihoda za Budžet Crne Gore kao neposredna posljedica implementacije predloženih izmjena.

Obrazložiti metodologiju koja je korišćena prilikom obračuna finansijskih izdataka/prihoda

Procjena fiskalnog uticaja zasnovana je na analizi obaveza koje proizlaze iz predloženih izmjena i procjeni da li njihova implementacija zahtijeva formiranje novih rashodnih stavki ili angažovanje dodatnih budžetskih sredstava.

Prilikom procjene uzeto je u obzir da se predloženim izmjenama ne osnivaju nove institucije, ne uvode nova radna mjesta, ne propisuju nove naknade niti se uspostavljaju posebni sistemi koji bi zahtijevali značajna nova ulaganja.

Polazeći od toga, finansijski uticaj procijenjen je kao neznatan, odnosno u okviru postojećih budžetskih sredstava i kapaciteta nadležnog organa. Kako se ne očekuje ostvarivanje direktnog budžetskog prihoda, nije vršen obračun projektovanog prihoda.

Da li su postojali problemi u preciznom obračunu finansijskih izdataka/prihoda? Obrazložiti.

Nijesu identifikovani posebni problemi u procjeni direktnog fiskalnog uticaja, imajući u vidu da predložena rješenja ne stvaraju nove značajne budžetske obaveze niti predviđaju nove izvore prihoda.

Da li su postojale sugestije Ministarstva finansija na nacrt/predlog propisa?

Nacrt propisa je usklađen sa sugestije Ministarstva finansija.
Da li su dobijene primjedbe implementirane u tekst propisa? Obrazložiti.

Sugestije su implementirane u tekst propisa.


	6. Konsultacije zainteresovanih strana

· Naznačiti da li je korišćena eksterna ekspertiza i ako da, kako;

· Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije);

· Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni, Obrazložiti

	U procesu pripreme predloženih izmjena Zakona o carinskoj službi korišćena je eksterna ekspertska podrška, kroz saradnju sa relevantnim domaćim institucijama i međunarodnim partnerima.

Priprema rješenja sprovedena je u saradnji sa predstavnicima Finansijsko-obavještajne jedinice (FOJ) i Uprave carina Crne Gore, uz podršku Švajcarskog državnog sekretarijata za ekonomske poslove (SECO), u okviru pružanja stručne i tehničke podrške u procesu unapređenja sistema sprječavanja pranja novca i finansiranja terorizma.

Dodatno, u procesu pripreme i usaglašavanja rješenja korišćena je ekspertska podrška i razmjena iskustava sa kolegama iz Carinske uprave Republike Hrvatske, naročito u dijelu praktične primjene evropskih standarda i iskustava u oblasti kontrole prekograničnog prenosa gotovine, odnosno fizički prenosivih sredstava plaćanja.

Eksterna ekspertska podrška korišćena je za razmatranje odgovarajućih procesnih rješenja, upoređivanje sa praksom država članica Evropske unije i sagledavanje mogućnosti za efikasno sprovođenje materijalnopravnih obaveza kroz postupanje carinskog organa.
Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije)

Konsultacije su sprovedene prvenstveno kroz ciljane institucionalne konsultacije, imajući u vidu specifičnu prirodu propisa i činjenicu da se predloženim izmjenama uređuju procesna ovlašćenja i postupanje nadležnog carinskog organa u oblasti kontrole fizički prenosivih sredstava plaćanja.

U procesu pripreme i razmatranja rješenja učestvovali su predstavnici:

· Uprave carina Crne Gore, kao nadležnog organa za sprovođenje carinske kontrole;

· Finansijsko-obavještajne jedinice, imajući u vidu povezanost predložene materije sa sistemom sprječavanja pranja novca i finansiranja terorizma;

· Ministarstva finansija i drugih relevantnih institucija, u okviru postupka međuinstitucionalnog usaglašavanja;

· Švajcarskog državnog sekretarijata za ekonomske poslove (SECO), kroz pružanje stručne i tehničke podrške;

· Carinske uprave Republike Hrvatske, kroz ekspertsku razmjenu iskustava i primjera dobre prakse iz države članice Evropske unije.

Konsultacije su sprovođene u fazi pripreme i usaglašavanja normativnog rješenja, sa ciljem da se sagledaju praktični aspekti primjene, obezbijedi međuinstitucionalna usklađenost i utvrdi odgovarajući procesni okvir za postupanje carinskog organa.

S obzirom na tehničku i procesnu prirodu predloženih izmjena, poseban značaj imale su ciljane konsultacije sa institucijama i stručnjacima koji neposredno učestvuju u sprovođenju propisa i imaju relevantno iskustvo u oblasti kontrole prekograničnog prenosa fizički prenosivih sredstava plaćanja.

Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti

U fazi pripreme Nacrta zakona sprovedene su stručne i institucionalne konsultacije sa predstavnicima Uprave carina i Finansijsko-obavještajne jedinice, uz podršku SECO-a i ekspertsku podršku kolega iz Carinske uprave Republike Hrvatske.

Konsultacije su doprinijele preciziranju procesnih ovlašćenja carinskog organa, postupanja sa fizički prenosivim sredstvima plaćanja i rokova za njihovo privremeno zadržavanje.

Imajući u vidu da je Nacrt zakona tek upućen u postupak javne rasprave, konačni rezultati konsultacija sa zainteresovanim stranama, kao i pregled prihvaćenih i neprihvaćenih sugestija, biće utvrđeni nakon završetka javne rasprave i razmotreni prilikom izrade Predloga zakona.


	7. Monitoring i evaluacija

· Koje su potencijalne prepreke za implementaciju propisa? 

· Koje će mjere biti preduzete tokom primjene propisa da bi se ispunili ciljevi?

· Koji su glavni indikatori prema kojima će se mjeriti ispunjenje ciljeva?

· Ko će biti zadužen za sprovođenje monitoringa i evaluacije primjene propisa?

	Koje su potencijalne prepreke za implementaciju propisa?

Potencijalne prepreke za efikasnu implementaciju propisa mogu biti: 
· potrebu za dodatnim stručnim usavršavanjem i obukom carinskih službenika;

· potrebu za efikasnom razmjenom podataka i saradnjom između carinskog organa, Finansijsko-obavještajne jedinice i drugih relevantnih institucija;

· praktične izazove u postupanju sa fizički prenosivim sredstvima plaćanja koja se prenose bez pratioca putem poštanskih i kargo pošiljki;

· potrebu za adekvatnim evidentiranjem privremenih zadržavanja i praćenjem zakonom propisanih rokova;

· eventualnu potrebu za dodatnim tehničkim ili informacionim prilagođavanjima radi efikasnog evidentiranja i praćenja postupaka.

Navedene potencijalne prepreke mogu se prevazići pravovremenim obukama, izradom odgovarajućih internih procedura i uputstava, kontinuiranom međuinstitucionalnom saradnjom i praćenjem primjene zakonskih rješenja u praksi.

Koje će mjere biti preduzete tokom primjene propisa da bi se ispunili ciljevi?

Radi obezbjeđivanja efikasne primjene propisa i ostvarivanja postavljenih ciljeva, preduzeće se sljedeće mjere:

1. Informisanje i obuka carinskih službenika o novim procesnim ovlašćenjima i postupcima u vezi sa kontrolom fizički prenosivih sredstava plaćanja.

2. Izrada i/ili unapređenje internih procedura i uputstava za postupanje u slučajevima neprijavljivanja, netačne ili nepotpune prijave, kao i u slučajevima prenosa sredstava bez pratioca.

3. Praćenje primjene instituta privremenog zadržavanja, uključujući praćenje razloga za zadržavanje, trajanja zadržavanja, slučajeva produženja i slučajeva vraćanja sredstava.

4. Unapređenje međuinstitucionalne saradnje između Uprave carina, Finansijsko-obavještajne jedinice i drugih relevantnih organa, naročito u slučajevima kada postoje indicije da su sredstva povezana sa nezakonitim aktivnostima.

5. Kontinuirano praćenje usklađenosti postupanja sa relevantnim standardima Evropske unije, uključujući iskustva i praksu država članica.

Koji su glavni indikatori prema kojima će se mjeriti ispunjenje ciljeva?

Ispunjenje ciljeva može se pratiti kroz sljedeće indikatore:

· broj izvršenih kontrola fizički prenosivih sredstava plaćanja;

· broj slučajeva u kojima nije izvršena obaveza prijavljivanja;

· broj slučajeva u kojima su utvrđeni netačni ili nepotpuni podaci u prijavi;

· broj slučajeva privremenog zadržavanja fizički prenosivih sredstava plaćanja;

· broj i procenat slučajeva u kojima je zadržavanje okončano u osnovnom roku od 30 dana;

· broj slučajeva u kojima je privremeno zadržavanje produženo, kao i razlozi za produženje;

· broj slučajeva u kojima su sredstva vraćena nakon prestanka razloga za zadržavanje;

· broj slučajeva prenosa fizički prenosivih sredstava plaćanja bez pratioca putem poštanskih i kargo pošiljki koji su bili predmet postupanja carinskog organa;

· broj obučenih carinskih službenika za primjenu novih procesnih pravila;

· broj i vrsta utvrđenih nedostataka u primjeni propisa i preduzetih korektivnih mjera.

Ko će biti zadužen za sprovođenje monitoringa i evaluacije primjene propisa?

Za praćenje primjene predloženih izmjena i sprovođenje monitoringa prvenstveno će biti nadležna Uprava carina Crne Gore, u okviru svojih zakonskih nadležnosti.

Ministarstvo finansija će, u okviru svojih nadležnosti, pratiti realizaciju regulatornih ciljeva i doprinos predloženih izmjena ostvarivanju obaveza koje proizlaze iz procesa usklađivanja nacionalnog zakonodavstva sa pravnom tekovinom Evropske unije.

Evaluacija efekata propisa vršiće se na osnovu podataka prikupljenih tokom primjene, sa posebnim fokusom na efikasnost postupanja carinskog organa, primjenu rokova za privremeno zadržavanje, ujednačenost postupanja i doprinos propisa unapređenju sistema kontrole fizički prenosivih sredstava plaćanja.


Podgorica, 10. septembar 2026. godine                                                             
                                                                                                                               M I N I S T A R


                                                                                                                   mr Novica Vuković
5

